בשנת 2015 הציעה ממשלת הודו להרחיב את יום התה דרך ארגון המזון והחקלאות של האו"ם, והחל מ-2020 מוכר על ידי האו"ם בתאריך 21 במאי.
עונת 1997/1998 בפרמייר ליג
עונת 1997/1998 הייתה העונה השישית של פרמייר ליג שהיא הליגה האנגלית הבכירה בכדורגל. העונה החלה ב-9 באוגוסט 1997 והסתיימה ב-9 במאי 1998.
הליגה הבכירה כללה 20 קבוצות. בולטון וונדררס, בארנסלי וקריסטל פאלאס היו הקבוצות שעלו מפוטבול ליג.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
ארסנל זכתה באליפות בפעם ה-11 בתולדות המועדון. היא גם זכתה בגביע האנגלי
בסוף העונה לפוטבול ליג ירדו בולטון וונדררס, בארנסלי וקריסטל פאלאס - כולם לאחר עונה בודדת בליגה העליונה. במקומן לליגה הבכירה עלו נוטינגהאם פורסט, מידלסבורו וצ'רלטון את'לטיק.
כדורגלנים מצטיינים.
דיון דבלין (קובנטרי סיטי) מייקל אואן (ליברפול) כריס סאטון (בלקברן רוברס) כבשו 18 שערים וזכו בתואר מלך השערים.
דניס ברגקאמפ () מארסנל זכה בפרס כדורגלן השנה של התאחדות עיתונאי הכדורגל האנגלית.
דניס ברגקאמפ () מארסנל זכה בפרס כדורגלן השנה שהוענק על ידי התאחדות שחקני הכדורגל.
הקפת כף בוז'אדור
ליגת העל האוקראינית
ע'ולאם-רזא פהלווי
ע'ולאם-רזא פהלווי (בפרסית: غلامرضا پهلوی; 15 במאי 1923–7 במאי 2017) היה נסיך איראני ובן לשושלת פהלווי, בנו של רזא שאה ואחיו למחצה של מוחמד רזא פהלווי, השאה האחרון של איראן.
לאחר מותה של אחותו למחצה אשרף פהלווי ב-7 בינואר 2016, ע'ולאם-רזא נשאר הצאצא החי האחרון של רזא פהלווי. הוא התגורר בפריז עם משפחתו. ב-7 במאי 2017 נפטר ע'ולאם-רזא בגיל 93, שמונה ימים לפני יום הולדתו ה-94.
ביוגרפיה.
פהלווי נולד ב-15 במאי 1923 בפרס. הוא היה ילדו החמישי (ובנו השלישי) של רזא שאה, מייסד שושלת פהלווי באיראן. אמו, טוראן (קמר אל-מולכ) אמיר סולימאני, התייחסה לשושלת קאג'אר שהודחה בשנת 1925. היא הייתה בתו של אציל קאג'ארי, עיסא מג'ד א-סלטאנה. היא הייתה גם נכדתו של מהדי קולי מג'ד-י דוולה, דודו של נאצר אל-דין שאה. הוריו של ע'ולאם-רזא נישאו בשנת 1922, והתגרשו זמן קצר לאחר לידתו בשנת 1923.
ע'ולאם-רזא קיבל חינוך יסודי באיראן וחינוך תיכוני בשווייץ. בשנת 1936, הוא חזר לאיראן ולמד בבית ספר צבאי. הוא ליווה את אביו, רזא שאה, בגלותו במאוריציוס כאשר נאלץ לוותר על כסאו בספטמבר 1941. בעקבות התפטרותו של רזא שאה, נציגי בריטניה ורוסיה ניסו להושיב את ע'ולאם-רזא על כס המלכות, תוך עקיפת נסיך הכתר מוחמד רזא, לאחר שמאמציהם להדיח את שושלת פהלווי ולהשיב את שושלת קאג'אר נכשלו. גם ניסיון זה לא עלה בידם. ע'ולאם-רזא סיים את לימודיו באוניברסיטת פרינסטון. עם חזרתו לאיראן הוא הצטרף למכללה להכשרת קצינים כדי לרכוש קריירה צבאית. הוא פרש בדרגת תת-אלוף.
קריירה ופעילויות.
ע'ולאם-רזא החל את הקריירה שלו בכוחות צבא איראן, במשרת המפקח הכללי. לאחר שמילא תפקידים שונים בצבא הוא קודם לדרגת אלוף בשנת 1973.
בשנת 1955, הוא הפך לחבר הוועד האולימפי הבינלאומי. הוא גם שימש כנשיא הוועד האולימפי האיראני. הוא היה חבר המועצה המלכותית אשר שלטה באיראן במהלך ביקוריו הבינלאומיים של מוחמד רזא פהלווי.
בשנת 1973, הוא ואשתו ביקרו בסין ביקור רשמי טרם האמנת השגריר האיראני הראשון, עבאס ארם, שם. כנשיא הוועד האולימפי הלאומי, הוא תמך בהתנגדותה של סין להשתתפותה של טייוואן במשחקים האולימפיים במונטריאול בשנת 1976.
עם זאת, הוא מעולם לא השתתף באופן פעיל בפוליטיקה האיראנית. בתקופת שלטונו של מחמד רזא פהלווי היו בבעלותו שטחי אדמה באיראן, והוא היה בעל מניות גדול בשש חברות.
חייו הפרטיים.
ע'ולאם-רזא התחתן עם הומא אעלם ב-4 באפריל 1947 בטהראן. נולדו להם שני ילדים: מהרנאז (נולדה ב-4 בפברואר 1949), ובהמן (נולד ב-30 בינואר 1950). הם התגרשו בשנת 1956. בשנת 1962 התחתן בשנית עם מניז'ה ג'האן-באני בטהראן. ג'האן-באני היא נסיכה משושלת קאג'אר. לשניים נולדו שתי בנות (אד'ר-דוח'ת ומרים) ובן (בהראם).
ע'ולאם-רזא עזב את איראן לפני מהפכת 1979 יחד עם קרובי משפחה אחרים. הוא התיישב בפריז. מייד בעקבות המהפכה, איתאללה צאדק ח'לח'אלי, דיין ויו"ר בית המשפט המהפכני, הודיע לעיתונות כי גזר דין מוות הוטל על בני משפחת פהלווי, כולל ע'ולאם-רזא ונושאי תפקידים אחרים במשטר השאה. ע'ולאם-רזא נפטר בגיל 93 בבית החולים האמריקאי בפריז ב-7 במאי 2017.
בשנת 2005 פרסם ע'ולאם-רזא  את הספר "אבי, אחי, מלכי איראן "(Mon père, mon frère, les Shahs d'Iran), בו הוא מתאר את חוויותיו ואת מחשבותיו בנוגע לעתידה של איראן. הספר יצא לאור בצרפתית ובפרסית.
מרתה גראהאם
לוף (סוג)
לוף (שם מדעי: "Arum") הוא סוג צמח בעל פרחים במשפחת הלופיים.
הלוף אנדמי לאירופה, לצפון אמריקה ולמערב ולמרכז אסיה, ורבים ממיניו נפוצים באגן הים התיכון.
זהו עשב רב שנתי בעל קנה שורש, המגיע לגובה של 20-60 ס"מ. עליו של הצמח מאופיינים בצורת ראש חץ, ואורכם 10-55 ס"מ. ללוף תפרחת מסוג אשבול (Spadix), המוקפת במִתְחָל - עלה צבעוני בגודל 10-40 ס"מ. צבעי המתחל משתנים בין מין למין, ונעים בין לבן, צהוב, חום וסגול. פירותיו של הלוף מאוגדים באשכול, וצבעם אדום או כתום.
בסוג לוף מעל 30 מינים, מהם נפוץ בישראל המין לוף ארצישראלי. המין לוף ירוק (Arum hygrophilum) הוא אלרגני לפי הספרות הבוטנית.
לוטוס קורטינה
לוטוס קורטינה (באנגלית: Lotus Cortina) היא מכונית סלון-ספורט, 2 דלתות, מתוצרת יצרנית מכוניות המרוץ והספורט לוטוס מכוניות הבריטית אשר יוצרו בין השנים 1963–1970.
Colin Chapman בעל חברת "לוטוס מכוניות", פנה בשנת 1961 לחברת פורד כדי לבנות מנוע תוצרת "פורד" עבור דגם "לוטוס".
מארזים קלים הותאמו לתיבת ההילוכים ולדיפרנציאל, השינויים הפנימים היו מוגבלים לקונסולה המרכזית, המושבים שונו, ולוח המחוונים שונה.
כל המכוניות "לוטוס קורטינה" היו צבועות בלבן עם פס ירוק לאורך המכונית.
תאוצת ה-"לוטוס קורטינה" (דגם Mk1) בין 0-100 קמ"ש היא 9.5 שניות.
רוח טובה
עמותת רוח טובה היא עמותה ללא מטרת רווח אשר מחברת בין אנשים המבקשים להתנדב לבין עמותות וארגונים הזקוקים למתנדבים.
היסטוריה.
עמותת רוח טובה נוסדה בשנת 1996 על ידי אירית עצמון ושותפים נוספים. בשנת 2002 נבחר רפי אלול לכהן כיו"ר העמותה, ובשנת 2003 קיבלה העמותה את תמיכת הקרן המשפחתית על-שם תד אריסון. החל משנת 2008 הצטרפה העמותה לקבוצת אריסון.
אופן הפעולה.
לעמותה מאגר התנדבות גדול, המאגד עמותות, ארגונים ומוסדות ציבוריים, הפועלים במגוון תחומים בישראל ומעדכנים בצרכיהם במתנדבים בכל רגע נתון. נכון ל-2021 העמותה מציעה מעל 2,500 אפשרויות להתנדבות.
תהליך החיבור בין המתנדבים לבין העמותות מתבצע הן באתר העמותה שבו ניתן לחפש התנדבויות לפי סינונים שונים, והן באמצעות מוקד השירות הטלפוני. העמותה פועלת גם לפיתוח תחום התנדבות עובדים בחברות ומציעה לאלו חיבור להתנדבות עבור עובדיהן.
מיזם יום מעשים טובים.
יום מעשים טובים הוא יום התנדבות שמטרתו לעודד אנשים ברחבי העולם לעשות מעשים טובים עבור החברה, הקהילה והסביבה. יום זה החל בשנת 2007 כיוזמה של אשת העסקים והנדבנית שרי אריסון. הרעיון הבסיסי ביום זה הוא לעודד כל אדם לעשות מעשה טוב, מחיוך למישהו ועד להובלת יוזמה רחבת היקף והשפעה על הזולת והסביבה. יום מעשים טובים הפך לגלובלי בשנת 2011, עם מיליוני משתתפים מכל רחבי העולם, מארצות הברית ועד טאיוואן, מרוסיה ועד אוגנדה, אנשים מתרבויות ומדינות שונות התאחדו כדי לעשות טוב.
בשנת 2022 דווח על פעילות רחבת היקף ברחבי העולם ובמגוון פרויקטים למען הקהילה
על יום המעשים הטובים נמתחה ביקורת רבה. בין היתר, עלו מספר טענות כנגדו:
מיזם כולאננה.
"כולאננה" הוא מיזם אשר מטרתו לחזק את לכידותה של החברה הישראלית, באמצעות הקמת קהילת עמותות המקדמת חברה הוגנת יותר עבור כלל אזרחי מדינת ישראל. המיזם פותח לראשונה ב"מרחבים" - המכון לקידום אזרחות משותפת בישראל, ואומץ על ידי הקרן המשפחתית על-שם תד אריסון בסוף שנת 2014 ומאז מנוהל המיזם על ידי העמותה בשותפות עם "מרחבים" ובתמיכת קהילת קרנות הולכת וגדלה.
תוכנית יוצרים שינוי.
"יוצרים שינוי" היא תוכנית חינוכית בינלאומית שמטרתה להעצים ילדים ונוער להאמין ביכולתם ליצור שינוי חיובי בסביבתם. התוכנית מיושמת בכ-50 מדינות ברחבי העולם והובאה לישראל בשנת 2011. מאז, מנוהלת התכנית על ידי העמותה ומיושמת במאות בתי ספר בישראל בהמלצת משרד החינוך. תוצרי התוכנית הם מיזמים חברתיים/קהילתיים בתחומי איכות הסביבה, מניעת אלימות, בריאות, רווחה, תזונה, שילוב בקהילה ועוד.
התוכנית מטפחת פעילות חברתית, מחזקת את תחושת המסוגלות, ומאפשרת לתלמידים ליזום, לתכנן וליצור שינוי משמעותי עבורם. תוצרי התהליך מוגשים לתחרות הארצית ״אתגר יוצרים שינוי״, בה נבחרת קבוצה שמייצגת את ישראל בכנס בינלאומי.
יוסף בעהמער
יוסף במר
יוסף בהמר
בעריש מייזלס
יוסף באבאט
הגיס האמפיבי החמישי (ארצות הברית)
12 (סרט, 2010)
12 (באנגלית: Twelve - שתים עשרה) הוא סרט נעורים אמריקאי-צרפתי מסוגת דרמה משנת 2010 בבמויו של ג'ואל שומאכר. הסרט נכתב על ידי ג'ורדן מלמד ומבוסס על רומן בעל אותו שם מאת ניל מקדונל. הסרט עוסק בהתמכרות לסמים, אלימות ומין בקרב בני נוער עשירים מאפר איסט סייד, מנהטן. הוא יצא לאקרנים ב-6 באוגוסט 2010. הסרט קיבל ביקורות גרועות ונכשל מסחרית.
עלילה.